Enki Bilal
<s>Enki Bilal (; Beograd, SFRJ, 7. oktobar 1951) je francuski pisac stripova, strip-crtač i filmski režiser.</s>

<s>Biografija</s>

<s>Enes Bilanović je rođen u Beogradu 7. oktobra 1951. godine.</s><s>Njegova majka je bila Slovakinja, prema nekim izvorima Čehinja, a otac bosanskog porekla, po zanimanju Titov krojač.</s><s>Njegova porodica se preselila u Pariz kada je Enes imao 9 godina.</s><s>Sa 14 godina, Enes upoznaje Rene Gosinija koji ga je ohrabrio da se počne baviti stripom.</s><s>Počeo da radi za Gošinov francusko-belgijski strip-magazin „Pilot” 1970-ih.</s><s>Prvu priču je objavio 1972. godine, „Prokleta lopta” ().</s>

<s>Godine 1975, Bilal je počeo da radi sa piscem skripti Pjerom Kristinom na nekoliko mračnih fantastičnih priča, formirajući rad pod nazivom „Legende današnjice” ().</s>

<s>Godine 1983, Bilal je dobio poziv od režisera Alena Renea da sarađuje s njim na filmu „Život — to je roman” (), za koji je Bilal crtao srednjevekovne slike za pojedine scene filma.</s>

<s>Enki Bilal je najpoznatiji po Nikopol trilogiji („Besmrtan sajam”, , „Žena zamka”,  i „Hladan ekvator”, ), na kojoj je radio više od decenije.</s><s>Za tu trilogiju, Bilal je napisao celokupan tekst i crteže.</s><s>Časopis Lir je poslednji deo, „Hladan ekvator”, izabrao za knjigu godine.</s><s>Takođe, ta trilogija je poslužila Iepu Rubingu, izumitelju šahboksa kao inspiracija za sport.</s>

<s>Poslednja knjiga Hatzfeld tetralogije (), „Četiri?” () iz 2007. godine, razmatra propast Jugoslavije iz futurističke tačke gledišta.</s><s>Prvi nacrti za ovo delo su nastali 1998. godine u obliku „Sna čudovišta” () koji počinje scenom gde se glavni junak Nik seća rata u vidu traumatičnih flešbekova.</s><s>Treći deo tetralogije je „Sastanak u Parizu” () iz 2006. godine, inače peti najprodavaniji novi strip te godine, sa prodanim preko 280,000 primeraka.</s>

<s>Njegova filmska karijera je bila oživljena sa visokobudžetnim filmom „Besmrtan” (), njegovim prvim pokušajem da prenese svoje knjige na ekran.</s><s>Film je dobio podeljene kritike, pojedini su negativno reagovali na korišćenje likova sa kompjuterski generisanim slikama, dok s druge strane su drugi izjavili da je to verodostojna reinterpretacija njegovih likova.</s>

<s>Video igrica zasnovana na Nikopol trilogiji je bila objavljena 13. maja 2008. godine pod nazivom „Nikopol: Tajne besmrtnih” ().</s><s>Premijerno je puštena u Severnoj Americi u avgustu 2008. godine.</s>

<s>Bilal je bio izabran za solo izložbu 2012. godine u Luvru.</s><s>Izložba, pod nazivom, „Duhovi Luvra” je bila otvorena od 20. decembra 2012. po 18. mart 2013. godine.</s>

<s>Spoljašnje veze</s>

<s>Enki Bilal — biografija
 bilal.enki.free.fr
 Bilal Enki</s>

<s>Francuski strip crtači</s>

